शिविर में बालिकाओं को सिखाए ध्यान योग के गुर
राउमाबालिका विद्यालय में पतजंली योग समिति धौलपुर द्वारा नि:शुल्क गैर आवासीय 1 दिवसीय विद्यार्थियों के लिए विशेष चिकित्सा एवं ध्यान योग शिविर का आयोजन किया गया। इसमें योग प्रशिक्षित टीम के सदस्य कोमल, फैमदा बानो, जय वर्धन, आकाश, हैप्पी, निशार पवन ने योगाभ्यासों का प्रशिक्षण दिया।
इस मौके पर प्रशिक्षण में सरल कठिन आसन को अभ्यास कराया। जिला योग प्रभारी गया प्रसाद शर्मा ने कहा कि अज्ञानता के कारण मनुष्य अनियंत्रित हो जाता है और वह नीचे गिर जाता है। मनुष्य को छोड़कर स्वास्थ की सारी औषधियां हमारे अन्दर हैं, जो दवा अन्दर नहीं है, उसे लेने पर रिएक्सन हो जाता है। जबकि शक्तियों को जागृत करने का एकमात्र साधन योग है। शिविर के मुख्य अतिथि पूर्व प्रधान पूरन सिंह गुर्जर ने कहा कि जीवन में सफलता साधनों से नहीं बल्कि साधना से मिलती है। विशिष्ट अतिथि लक्ष्मी नारायण शर्मा ने कहा कि सुख रसना में वासना में है। बल्कि मन को योग में केन्द्रित करने पर सुख की प्राप्ति होती है।
विद्यालय की प्रधानाचार्य शशि ने कहा कि गुरु भगवान का ध्यान करने से सारे विकार नष्ट हो जाते हैं। पतजंली योग तहसील प्रभारी रामप्रसाद गोस्वामी ने कहा कि योग को अपनाने पर विकार तो नष्ट होंगे ही साथ में सद्विचार भी शरीर में प्रवेश कर जाते हैं। इस अवसर पर विद्यालय के सारे अध्यापक उपस्थित थे। मंच का संचालन बसारत अलि खां ने किया।
बाड़ी. शिविर के दौरान योगाभ्यास सिखती बालिकाएं।
hin_Deva hin_Deva hin_Deva hin_Deva bho_Deva